Людвіка Караліна Радзівіл

**Людвіка Караліна Радзівіл** (, Каралявец — , Бжэг) — рэлігійная дзяячка, мэцэнатка.

У спадчыну ад бацькоў атрымала вялікія маёнткі, у тым ліку Слуцак, Капыль, Копысь, Любчу, Койданаў, Смалявічы, Невель, Себеж, Кейданы, Біржы, Орля. Цэнтрам латыфундыі быў Слуцак.

## Біяграфія

Зь біржанска-дубінкаўскай лініі роду Радзівілаў, дачка Багуслава і ягонай жонкі й кузіны Ганны Марыі. Маці памерла пры родах, неўзабаве страціла і бацьку. Мела 11 апекуноў, сярод якіх быў брандэнбурскі курфюрст Фрыдрых Вільгельм.

Выхоўвалася ў кальвінісцкім асяродзьдзі ў Караляўцы (Кёнігсбэргу), з маленства яе наканавалі ў жонкі да прынца або магната. Курфюрст брандэнбурскі намовіў яе выйсьці замуж за свайго малодшага сына маркграфа Людвіга, супраць чаго выступалі нясьвіскія Радзівілы; кароль Ян Сабескі хацеў ажаніць яе з сваім сынам Якубам. Па шлюбе зь Людвігам пераехала ў Бэрлін, а сваёй лятыфундыяй кіравала праз адміністратараў.

Падтрымлівала грашыма і будавала кальвінісцкія зборы ў Вялікім Княстве Літоўскім. На яе сродкі (12 стыпэндыяў) навучаліся ва ўнівэрсытэце Караляўца выхадцы зь Вялікага Княства Літоўскага. Грашовай падтрымкай для працягу навучаньня ў Бэрліне, Оксфардзе, Франкфурце-на-Майне карысталіся таксама выпускнікі Слуцкай кальвінісцкай гімназіі. На яе загад у 1684 годзе ў Караляўцы надрукавалі малітоўнік на летувіскай мове для мясцовых сялянаў-кальвіністаў.

У 1688 годзе паўторна выйшла замуж за швагра нямецкага імпэратара, каталіцкага прынца нойбурскага і пфальц-графа рэйнскага Карла Філіпа з дынастыі Вітэльсбахаў і пераехала ў Гайдэльбэрг. Мела 3 дачок: Леапольду Элеанору (1689—1693), Марыю Ганну (1690—1692) і Альжбету Аўгусту Соф’ю (1693—1728).

Працягвала надаваць дапамогу кальвіністам у Вялікім Княстве Літоўскім, утрымлівала Слуцкую друкарню. 20 сакавіка 1690 году выдала прывілей, у якім абвяшчала на будучыню ў сваіх местах і маёнтках свабоду веры пратэстантам і праваслаўным і гарантавала, што не ўвядзе Берасьцейскую унію ў сваіх уладаньнях. Яе спадкаемцы прытрымліваліся гэтага акту.

Па сьмерці Людвікі Караліны яе лятыфундыя, г. зв. «Нойбурскія маёнткі», сталі аб’ектам спрэчак паміж вялікалітоўскімі магнатамі і нямецкімі князямі, пакуль у 1730—1740-я гады не вярнулася ў рукі Радзівілаў.

## Галерэя
### Малярства
 
Ludvika Karalina Radzivił. Людвіка Караліна Радзівіл (XVII).jpg|Невядомы мастак, XVII ст.
Ludvika Karalina Radzivił. Людвіка Караліна Радзівіл (J. Vaillant, XVII).jpg|J. Vaillant(?), XVII ст.
Ludwika Karolina von Radziwill, erste Gemahlin des Kurfürsten Karl III. Philipp (?) - Bayerische Staatsgemäldesammlungen.jpg|Невядомы мастак, каля 1680/1690 гг.
Ludvika Karalina Radzivił. Людвіка Караліна Радзівіл (J. Doeven, 1695) (2).jpg|Van Douven Jan Frans, 

 
Ludvika Karalina Radzivił. Людвіка Караліна Радзівіл (J. Doeven, 1695).jpg|Van Douven Jan Frans, 
Ludvika Karalina Radzivił. Людвіка Караліна Радзівіл (1690-99).jpg|Копія папярэдняга партрэта, 1690-я гг.
Ludvika Karalina Radzivił. Людвіка Караліна Радзівіл (S. Blesendorf, 1690-99).jpg|S. Blesendorf, 1690-я гг.
Ludvika Karalina Radzivił. Людвіка Караліна Радзівіл (1733-37).jpg|Зь Нясьвіскай партрэтнай галерэі, 1733—1737 гг.


### Графіка
 
Ludvika Karalina Radzivił. Людвіка Караліна Радзівіл (A. Vaillant, 1676-93).jpg|André Vaillant, 1676—1693 гг.
Ludvika Karalina Radzivił. Людвіка Караліна Радзівіл (1688-1711).jpg|Pieter van Gunst, 
Ludvika Karalina Radzivił. Людвіка Караліна Радзівіл (H. Lajbovič, 1758).jpg|Г. Ляйбовіч, 1758 г.
Ludvika Karalina Radzivił. Людвіка Караліна Радзівіл (XIX).jpg|Невядомы мастак, XIX ст.


## Крыніцы

## Літаратура
* 

Катэгорыя:Нарадзіліся 27 лютага
Катэгорыя:Нарадзіліся ў 1667 годзе
Катэгорыя:Нарадзіліся ў Караляўцы
Людвіка Караліна
Катэгорыя:Памерлі 23 сакавіка
Катэгорыя:Памерлі ў 1695 годзе
Катэгорыя:Памерлі ў Бжэгу